text: 18. ΝΟΜΟΣ υπ’ αριθ. 303 της 21/22 Απρ. 1976 (ΦΕΚ Α΄ 94) Περί της καταβαλλομένης αποζημιώσεως, λόγω συνταξιοδοτήσεως, εις τους υπαλλήλους Ν.Π.Δ.Δ. αρμοδιότητος Υπουργείου Γεωργίας. Άρθρ.1.-Η καταβαλλομένη αποζημίωσις, βάσει του άρθρ. 1 του Α.Ν.513/1968 «περί καταβολής αποζημιώσεως εις τους εκ της υπηρεσίας αποχωρούντας λόγω συνταξιοδοτήσεως υπαλλήλους Ν.Π.Δ.Δ. αρμοδιότητος Υπουργείου Γεωργίας» (ανωτ. αριθμ. 13) εις τους τακτικούς υπαλλήλους: α) του Κεντρικού Ταμείου Γεωργίας Κτηνοτροφίας και Δασών, β) των Ταμείων Γεωργίας Κτηνοτροφίας και Δασών και γ) του Οργανισμού Βάμβακος, του εφεξής, αποχωρούντας ή απολυομένους της υπηρεσίας και δικαιουμένους συντάξεως, ορίζεται ίση προς την προβλεπομένην υπό του Νομ. 2112/1920 «περί υποχρεωτικής καταγγελίας της συμβάσεως εργασίας ιδιωτικών υπαλλήλων» (τομ.15(2) σελ.163) ως ούτος εκάστοτε ισχύει. Για την εφαρμογή του άρθρ. 1 στους τακτικούς υπαλλήλους του Ινστιτούτου Γεωπονικών Επιστημών βλ. άρθρ. 56 Νόμ. 2538/27 Νοεμ.-1 Δεκ. 1997 (ΦΕΚ Α΄ 242), τόμ. 16 σελ. 410,686. Άρθρ.2.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 